एस्टन भिल्लाको ‘ग्रेट स्केप’
इंग्लिस प्रिमियर लिगमा आइतबार अन्तिम दिन जहाँ सबैभन्दा ठूलो विजेता म्यानचेस्टर युनाइटेड रह्यो, त्यहीं एस्टन भिल्ला पनि कम्तीको विजेता रहेन । भलै वेस्ट ह्यामविरुद्धको खेल तनावपूर्ण बराबरीमा टुंगिएको थियो ।
लन्डन — इंग्लिस प्रिमियर लिगमा आइतबार अन्तिम दिन जहाँ सबैभन्दा ठूलो विजेता म्यानचेस्टर युनाइटेड रह्यो, त्यहीं एस्टन भिल्ला पनि कम्तीको विजेता रहेन । भलै वेस्ट ह्यामविरुद्धको खेल तनावपूर्ण बराबरीमा टुंगिएको थियो ।अन्तिम दिन एस्टन भिल्लाको प्रिमियर लिगमा अस्तित्व जोगिएको थियो र यो आफैंमा क्लबका अपार खुसीको उपलब्धि थियो । खासमा यो एस्टन भिल्लाको ‘ग्रेट स्केप’ थियो, झर्ने भाग्य त बर्नमाउथ र वाटफोर्डको भाग्यमा पो लेखिएको थियो ।व्यवस्थापक डिन स्मिथ पनि खुबै भावुक रहे । क्लबका लागि यो सिजन निकै संघर्षका लामो समय रह्यो । स्मिथले यो सबै उपलब्धिबीच आफ्नो बुबालाई पनि सम्झे । उनका बुबा रन स्मिथको मे महिनाको अन्त्यतिर निधन भएको थियो, त्यो पनि कोरोना भाइरस संक्रमणले गर्दा । उनका बुबा ७९ वर्षका थिए । रेलिगेसनमा नपर्ने भएपछि एस्टन भिल्लाको ड्रेसिङ रुम हर्षको उन्मादले भरिएको थियो र यो धेरै अर्थमा स्वाभाविक पनि थियो । त्यही कोठाबाट बाहिर निस्केर स्मिथले भने, ‘हाम्रा लागि यो भावनात्मक रूपमा निकै कठिन समय रह्यो । भर्खरै मैले आफ्नो परिवारसँग कुरा गरेको छु । उनीहरू सबै मेरो काममा खुसी छन् र गर्व गर्छन् । कोरोना भाइरस संक्रमणको महामारीका कारण धेरैले धेरै थोक गुमाए । मैले आफ्ना बुबालाई गुमाएँ । मलाई पूरा विश्वास छ, बुबाले माथिबाट हेरिरहनुभएको छ र आफ्नो छोराको काममा उत्तिकै खुसी र गर्व दुवै रहेको हुनुपर्छ ।’एस्टन भिल्लाको यो बराबरीले लिग तालिकामा ३५ अंक भएको थियो । यो वाटफोर्ड र बर्नमाउथको भन्दा एक अंक बढी थियो । स्मिथले थपे, ‘अहिले जसरी बच्न सफल रह्यौं, त्यो गत वर्ष बढुवा पाएर प्रिमियर लिग फर्केको भन्दा पनि सुखद रह्यो । यस्तो किनभन्दा प्रिमियर लिगमा बच्नु भनेको तल्लो डिभिजन जित्नु भन्दा ठूलो हो । लिग भर्खरमात्र सुरु भएको थियो, सबैले हाम्रो बच्ने सम्भावना देखेका थिएनन् ।’उनी भन्छन्, ‘सबैले हामीलाई तल झर्ने छ भनेर नै अनुमान गरे, त्यसैले हामीलाई टिम बनाउने दबाब थियो, खेल्ने शैली तयार पार्ने चुनौती थियो । हामीले अहिले जुन उपलब्धि हात पारेका छौं, त्यसलाई कम्तीमा मान्नुहुन्छ ।’ अब के त ? स्मिथले क्लबका मालिकसँग कुराकानी गर्नेछन् र भविष्यको योजना बुन्नेछन् । कप्तान ज्याक ग्रेलिसबारे पनि निर्णय गर्नुपर्नेछ । प्रश्न के पनि छ भने अर्को सिजन पनि एस्टन भिल्लाको व्यवस्थापकमा उनी नै हुनेछन् ?